CELEX: 62008TN0524
Language: mt
Date: 2008-12-02 00:00:00
Title: Kawża T-524/08: Rikors ippreżentat fit- 2 ta' Diċembru 2008 — AIB-Vinçotte Luxembourg vs Il-Parlament

21.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 44/51
            
         Rikors ippreżentat fit-2 ta' Diċembru 2008 — AIB-Vinçotte Luxembourg vs Il-Parlament
   (Kawża T-524/08)
   (2009/C 44/91)
   Lingwa tal-kawża: Il-Franċiż
   Partijiet
   
      Rikorrenti: AIB-Vinçotte Luxembourg ASBL (Lussemburgu, Il-Lussemburgu) (rappreżentant: R. Adam, avukat)
   
      Konvenut: Il-Parlament Ewropew
   Talbiet tar-rikorrenti
   
               —
            
            
               tannulla d-deċiżjoni tal-Parlament Ewropew tat-2 ta' Ottubru 2008 li tiċħad l-offerta tar-rikorrenti fil-kuntest tas-sejħa għall-kompetizzjoni Nru INLO-A-BATI LUX — 07 268 & 271 — 00, bl-għan tal-kostruzzjoni mill-ġdid u għall-estensjoni tal-bini Konrad Adenauer fil-Lussemburgu;
            
         
               —
            
            
               tirriżerva lir-rikorrenti d-drittijiet, ir-rimedji, il-mezzi u l-azzjonijiet l-oħra kollha, u b'mod partikolari l-kundanna tal-Parlament għal danni u interessi meta mqabbla mad-dannu subit;
            
         
               —
            
            
               f'kull każ tikkundanna l-Parlament għall-ispejjeż ta' dawn il-proċeduri.
            
         Motivi u argumenti prinċipali
   Ir-rikorrenti tikkontesta d-deċiżjoni tal-Kummissjoni li tiċħad l-offerta tagħha mressqa fil-kuntest tas-sejħa għal offerti għall-lott B tal-kuntratt dwar il-proġett ta' estensjoni u ta' kostruzzjoni mill-ġdid tal-bini KAD fil-Lussemburgu — Xogħol approvat ta' entità ta' kontroll (ĠU 2008, S 193-254240).
   Insostenn tar-rikors tagħha, ir-rikorrenti ssostni erba' motivi bbażati:
   
               —
            
            
               fuq żball manifest ta' evalwazzjoni minn naħa tal-Parlament safejn i) l-assoċjazzjoni li ngħatat il-kuntratt m'għandhix l-approvazzjonijiet meħtieġa sabiex twettaq ix-xogħolijiet mitluba, bħal dawk meħtieġa fl-ispeċifikazzjonijiet u ii) l-offerta ta' din l-assoċjazzjoni tagħti prezz baxx b'mod anormali fid-dawl tal-kriterji tad-dokumenti tal-kuntratt;
            
         
               —
            
            
               fuq ksur tal-obbligu ta' motivazzjoni safejn i) il-Parlament ma ppreċiżax il-vantaġġji konkreti tal-offerta aċċettata meta mqabbla ma' dik tar-rikorrenti li ma jippermettix għalhekk lir-rikorrenti sabiex tidentifika r-raġunijiet li għalihom l-offerta tagħha ma ġietx aċċettata u ii) ir-rikorrenti ma ngħatatx iċ-ċans li tkun taf jekk saritx laqgħa tal-kumitat ta' evalwazzjoni u, jekk ikun il-każ, liema kienu l-konklużjonijiet tiegħu;
            
         
               —
            
            
               fuq ksur tal-prinċipji ta' diliġenza, ta' amministrazzjoni tajba u ta' trasparenza, billi l-Parlament naqas milli jikkomunika, f'termini raġonevoli, l-ispjegazzjonijiet mitluba;
            
         
               —
            
            
               fuq ksur tad-dispożizzjonijiet tal-ispeċifikazzjonijiet tal-klawżoli amministrattivi, safejn la d-deċiżjoni kkontestata u lanqas l-ittri li jiġu wara ma jsemmu xi rimedji.